02/08/2019 | Administración LocalMunicipal
Oroso
Convocatoria pública para a elección de xuíz de paz titular e substituto do Concello de Oroso (A Coruña)

ANUNCIO ELECCIÓN XUÍZ DE PAZ TITULAR E SUBSTITUTO DO CONCELLO DE OROSO Con data de 26/07/2019 por parte da Alcaldía ditouse a resolución n.º 954/2019 co seguinte contido: LOGO DE VER os oficios do Tribunal Superior de Xustiza de Galicia interesando o inicio do expediente para a elección de xuíz de paz titular e substituto do Xulgado de Paz do Concello de Oroso (RE n.º 895/2019 do 16/04) e RE n.º 1700/2019 do 21/06, respectivamente). LOGO DE VER os artigos 99 a 103 da Lei Orgánica 6/1985, do 1 de xullo, do Poder Xudicial (BOE n.º. 157, do 2 de xullo de 1985); artigos 49 a 52 da Lei 38/1988, do 28 de decembro, de Demarcación e de Planta Xudicial (BOE núm.313, do 30 de decembro); e o acordo do Consello Xeral do Poder Xudicial do 7 de xuño de 1995, polo que se aproba o Regulamento 3/1995, dos Xuíces de Paz, e demais lexislación concordante, con esta data RESOLVO: PRIMEIRO.–CONVOCAR as prazas de xuíz de paz titular e substituto deste municipio con arranxo as seguintes bases da convocatoria: CONVOCATORIA PÚBLICA PARA A ELECCIÓN DE XUÍZ DE PAZ TITULAR E SUBSTITUTO DO CONCELLO DE OROSO (A CORUÑA) En cumprimento do establecido nos artigos 99 e seguintes da Lei Orgánica 6/1985, do Poder Xudicial e os artigos 4 e seguintes do Regulamento número 3/1995, do 7 de xuño, dos Xuíces de Paz, aprobado por acordo do Consello Xeral do Poder Xudicial, do 7 de xuño de 1995, pola presente, acordase inicia-lo expediente para a elección dos cargos de xuíz de paz titular e substituto do Concello de Oroso, segundo as bases seguintes: 1. Obxecto da convocatoria. Elección de xuíz de paz titular e substituto deste municipio.2. Lugar e prazo de presentación de solicitudes. No Rexistro Xeral do Concello, Praza de Isaac Díaz Pardo, 1, 15888, Oroso, en horario de 9:00 a 14:00 horas, ou de calquera dos xeitos previstos na Lei 39/2015 de 1 de outubro do Procedemento Administrativo Común, no prazo de 15 días hábiles dende a publicación do anuncio da convocatoria no BOP 3. Requisitos dos aspirantes. Poderán participar na selección as persoas que, aínda non sendo licenciados en dereito, reúnan os seguintes requisitos: a) Ser español. b) Ser maior de idade. c) Non estar incurso en algunhas das causas de incapacidade establecidas no artigo 303 da Lei orgánica do Poder xudicial. – Os impedidos física ou psiquicamente para a función xudicial. – Os condenados por delicto doloso mentres non obteñan a rehabilitación. – Os procesados ou inculpados por delicto doloso, en tanto non sexan absoltos ou se dicte auto de sobresemento. – Os que non estean no pleno exercicio dos seus dereitos civís. d) Non estar incurso en ningunha das causas de incompatibilidade previstas na Lei orgánica do Poder xudicial.4. Documentación a achegar coa solicitude. a) Fotocopia autenticada do Documento nacional de identidade. b) Certificación de antecedentes penais expedida polo Rexistro central de penados e rebeldes e declaración complementaria a que fai referencia a Lei 68/1980, do 1 de decembro, sobre expedición de certificacións e informes sobre conducta cidadá, de non estar inculpado ou procesado. c) Certificado ou informe médico de non estar impedido física ou psiquicamente para a función xudicial. d) Declaración xurada de reunir os requisitos legais para acceder ao nomeamento de non estar incurso en ningunha das causas de incapacidade ou incompatibilidade para exerce-lo cargo. e) Xustificación de méritos (de alega-los o solicitante). f) Na instancia especificarase se o candidato se presenta a xuíz de paz titular ou substituto.5. Elección e nomeamento. As solicitudes presentadas dentro do prazo establecido someteranse á consideración do Pleno do Concello na primeira sesión que celebre para a elección da persoa idónea de entre as interesadas co quórum de maioría absoluta dos seus membros. Os candidatos propostos polo Concello serán nomeados xuíz de paz titular ou substituto pola Sala de goberno do Tribunal superior de xustiza de Galicia por un período de catro anos. O que se fai público para xeral coñecemento. SEGUNDO.–PUBLICAR esta convocatoria no Boletín Oficial da Provincia e mediante edictos no taboleiro de edictos do Concello, no Xulgado de Primeira Instancia e Instrucción do Partido e no Xulgado de Paz do Concello de Oroso. TERCEIRO.–ELEVAR o expediente ao Pleno do Concello aos efectos de designación de xuíz de paz titular e substituto do Concello de Oroso unha vez transcorrido o prazo de presentación de solicitudes. O que se fai público para xeral coñecemento. En Oroso, a 29 de xullo de 2019. O alcalde en funcións Jinyu Myrian Elizabeth El Omrani Mazadiego